[pic] | EUROOPA ÜHENDUSTE KOMISJON |

Brüssel 2.8.2005

KOM(2005)358 lõplik

KOMISJONI ARUANNE NÕUKOGULE

personalieeskirjade X lisa kohaldamise kohta(nõukogu 5. oktoobri 1987. aasta määrus nr 3019/1987)2004. aasta

SISSEJUHATUS

Ilma et see piiraks personalieeskirjade ülejäänud sätete kohaldamist, määratakse X lisas personalieeskirjade artikli 101a kohaselt kindlaks kolmandates riikides töötavate ametnike suhtes kohaldatavad eri- ja erandsätted.

X lisa artiklis 14 sätestatu alusel „esitab komisjon nõukogule igal aastal aruande käesoleva lisa kohaldamise ja eriti artiklis 10 sätestatud elamistingimuste eest makstava toetuse määra kindlaksmääramise kohta”.

1988. aasta 1. jaanuarist alates on komisjon koostanud neliteist aruannet. Aruanded hõlmavad ajavahemikke: 1987. aasta oktoobrist kuni 1988. aasta detsembrini, 1989, 1990–1991, 1992, 1993, 1994, 1995, 1996, 1997–1998, 1999, 2000, 2001, 2002 ja 2003.

1. PEATÜKK: ÜLDSÄTTED

ARTIKKEL 1: VÄRBAMINE

31. detsembril 2004 oli ametikohti „ametnikud / ajutised töötajad lähetuses” 1008[1] (951 seisuga 31.12.2003).

2004. aasta jooksul need arvud:

- suurenesid:

- 117 ametikoha võrra detsentraliseerimise 4. järgu raames.

- 2 A-taseme ametikoha võrra ajutise toena (India, Keenia).

- ja vähenesid:

- 60 ametikoha võrra laienemise raames.

- 2 ametikoha võrra koondamiste raames.

31. detsembril 2004 oli 896 neist ametikohtadest hõivatud delegatsioonides. 112 vaba ametikohta moodustasid 11,11% töötajate arvust võrreldes 12,41 protsendiga (118 vaba ametikohta) aastal 2003.

2004. aastal algatati või viidi lõpule suur hulk teenistuskohtade täitmisest väljaspool ühendust: 33 konkursivõitjate värbamist, 1 institutsioonidevaheline ületulek Euroopa Parlamendist ja 5 ajutiste töötajate värbamist. Nelja ajutise töötaja värbamine oli 31. detsembril 2004 pooleli.

ARTIKKEL 2: LIIKUVUS

Rotatsioonimenetlus

2004. aasta rotatsioonimenetlus puudutas rotatsiooninimekirja kantud 196 ametnikku (2003. aastal 140) ja selle tagajärjel toimus:

- 60 liikumist delegatsioonist delegatsiooni (2003. aastal 40);

- 89 liikumist delegatsioonist peakontorisse (2003. aastal 65);

- 15 ametivolituste lõppemist (2003. aastal 7);

- 32 ametnikku jäeti nende teenistuskohta edasi (2003. aastal 28).

Teenistuskohtade vaheldumise põhimõttel delegatsioonide ja peakorteri vahel toimus:

- 89 liikumist delegatsioonist peakontorisse (2003. aastal 65);

- 94 liikumist peakontorist delegatsiooni (2003. aastal 63).

Kokku toimus 2004. aasta rotatsioonimenetluse raames seega 258 liikumist (võrreldes 175ga 2003. aastal).

Ümberkorraldusmenetlus

Ümber korraldati 2 ametikohta:

- 1 A-taseme ametikoht viidi üle Côte d’Ivoire’ist Libeeriasse;

- 1 B-taseme „floater”- ametikoht (peakontoris asuv ametnik, kes osutab hädaolukorras tuge raskustes olevatele delegatsioonidele) muudeti haldusjuhi ametikohaks (Saudi Araabia).

ARTIKKEL 3: ÜMBERÕPE

2004. aastal puudutasid ümberõppeotsused 57 välisteenituse ametnikku, kes määrati rotatsioonipoliitika raames tagasi mõnda RELEXi peadirektoraati.

2. PEATÜKK: KOHUSTUSED

ARTIKKEL 4: ÜLESANNETE TÄITMINE TEENISTUSKOHAS

Selle artikli kohta märkusi ei ole.

ARTIKKEL 5: MAJUTUS

2004. aasta lõpuks viis välissuhete peadirektoraat lõpule tööd kolmandates riikides kohaldatavate majutusnormide kohta. Sellest ajast peale on kõigil delegatsioonidel (välja arvatud Kuuba) normid eluruumide üürimiseks nende asukohamaal. Samal ajal anti vastutus haldusküsimustes üle delegatsioonidele.

3. PEATÜKK: TÖÖTINGIMUSED

ARTIKLID 6, 7 JA 9: PÕHIPUHKUS

Kolmandates riikides teenistuses olevad ametnikud jätkavad jõupingutusi oma õiguste kasutamiseks ja puhkuse liiga pikalt edasilükkamise vähendamiseks, järgimaks sel moel peakontori soovitusi. Siiski tuleb arvesse võtta, et detsentraliseerimisprotsess ning haldusliku detsentraliseerimise protsess, kuigi nendega kaasneb ka personali arvu suurenemine, on vahetult kaasa toonud täiendava töökoormuse, mis on ametnikel mõnevõrra takistanud soovitud arvul puhkepäevade võtmist.

Järgmine tabel näitab, et 815 ametniku kohta on üle 14 päevased edasilükkamised protsentuaalselt suurenenud võrreldes eelmise aruandeperioodiga (47,12% võrreldes 43,56 protsendiga), samuti 36- kuni 50päevased edasilükkamised (5,89% võrreldes 4,95 protsendiga). 50- kuni 70päevaste edasilükkamiste osas on samuti märgitud suurenemist: 1,41% aastal 2003 võrreldes 3,44 protsendiga aastal 2004.

Põhipuhkuse edasilükkamised |

Ametnike arv | Edasilükkamised 2002/2003 | Edasilükkamised 2003/2004 |

Alla 14 päeva | 399 | 431 |

56,44% | 52,88% |

Üle 14 päeva | 308 | 384 |

43,56% | 47,12% |

14 kuni 35 päeva | 253 | 298 |

35,79% | 36,56% |

36 kuni 49 päeva | 35 | 48 |

4,95% | 5,89% |

50 kuni 70 päeva | 10 | 28 |

1,41% | 3,44% |

Üle 70 päeva | 10 | 10 |

1,41% | 1,23% |

Kokku ametnikke | 707 | 815 |

ARTIKKEL 8 JA ARTIKLI 9 LÕIGE 2: ERANDKORRAS LISAPUHKUSE ANDMINE

Tavalise iga-aastase aruandeperioodi raames otsustas komisjon 25. märtsil 2004 anda erandkorras 2004. aasta eest lisapuhkuse ainult nendes teenistuskohtades, kus peeti elamistingimusi „eriti rasketeks”, tuginedes elamistingimuste ja kriisiseisundis olevateks kuulutatud kohtade puhul iga-aastase toetuse määra kinnitamisel kasutatavatele parameetritele.

X lisa artiklis 8 sõnastatud tingimuste rangel kohaldamisel anti 2004. aastal see õigus 30 kohas (vt I lisa) võrreldes 24ga 2003. aastal. Kriisiolukorras olevate kohtade puhul anti õigus kriisi tegelikku kestust arvestades.

4. PEATÜKK: RAHALISED TASUD JA SOTSIAALKINDLUSTUSHÜVITISED

1. JAGU: RAHALISED TASUD JA PERETOETUSED

ARTIKLI 10 LÕIGE 1: ELAMISTINGIMUSTE EEST MAKSTAV TOETUS

12. veebruaril 2004 otsustas komisjon elamistingimuste eest makstava toetuse määrad 2004. aruandeperioodiks, mis on toodud II lisa tabelis:

- 1 tõus (10-lt 15 protsendile): Argentiina;

- 1 tõus (25-lt 35 protsendile): Côte d'Ivoire;

- 7 uut kohta: Armeenia (35%), El Salvador (25%), Honduras (25%), Kõrgõzstan (35%), Uus-Meremaa (10%), Tadžikistan (35%), Jeemen (35%).

Alates personalieeskirjade muudatuse rakendamisest 1. mail 2004, on kõnealune toetus kindlaks määratud vastavalt järgmisele skaalale: 10, 15, 20, 25, 30, 35 ja 40%. Artikli 10 muudetud versiooni uute skaalade mehaaniline rakendamine toimus elamistingimuste eest makstava toetuse määrade ajakohastamise kaudu 2004. aastaks 1. mail 2004, need on ära toodud III lisa tabelis:

- 9 tõusu (25-lt 30 protsendile): Cabo Verde, Etioopia, India, Laos, Mosambiik, Sri Lanka, Tansaania, Vietnam ja Sambia;

- 9 langust (35-lt 30 protsendile): Albaania, Burkina Faso, Kambodža, Djibouti, Guyana, Haiti, Indoneesia, Mali ja Pakistan;

- 8 tõusu (35-lt 40 protsendile): Afganistan, Bangladesh, Kesk-Aafrika Vabariik, Libeeria, Paapua-Uus Guinea, Sierra Leone, Sudaan ja Tšaad.

Samuti toimus üks vahepealne ülevaatus 1. juulil 2004 (ametisse nimetava asutuse või ametiisiku otsus, 25. november 2004) järgmiste teenistuskohtade osas:

- 1 tõus (15-lt 20 protsendile): Malaisia;

- 2 tõusu (20-lt 25 protsendile): Saudi Araabia ja Boliivia;

- 1 tõus (25-lt 30 protsendile): Nepal;

- 2 tõusu (30-lt 35 protsendile): Guyana ja Haiti.

ARTIKLI 10 LÕIGE 2: LISATOETUS

2004. aastal maksti komisjoni ja ametisse nimetava asutuse või ametiisiku otsuste alusel lisatoetust ametnikele, kelle teenistuskoht on allpool loetletud riikides:

Delegatsioon | Teenistusse asumise kuupäev | Hüvitis (%) | Asjaomaste ametnike arv |

Haiti (Port-au-Prince) | 24.2.2004 Alates 25.2.2004 kuni 17.3.2004 Alates 18.3.2004 kuni 22.3.2004 | 5 10 5 | 3 |

Saudi Araabia (Riyad) | Alates 16.7.2004 | 5 | 1 |

Côte d'Ivoire (Abidjan) | 7.11.2004 Alates 8.11.2004 | 5 10 | 8 |

ARTIKLID 11 JA 12: PALKADE MAKSMISE KORD

Töötasu maksmise vääringute osas 2004. aastal on protsentuaalsed keskmised asjaomaste ametnike puhul järgmised:

- 76% valis oma palga maksmise eurodes vastavalt personalieeskirjade X lisa artiklile 11;

- 21% taotles, et osa töötasust makstaks teenistuskoha omavääringus. Nendest 32% taotles personalieeskirjade X lisa artikli 12 sisedirektiividega sätestatud lage (80%) ja teised valisid protsendimäärad 15 ja 64% vahel;

- 3% taotles kohaste põhjenduste alusel osa oma töötasu maksmist teenistuskoha omavääringust erinevas vääringus, vastavalt personalieeskirjade X lisa artikli 12 lõikele 2 (Angola, Gruusia, Kasahstan, Kongo Demokraatlik Vabariik ja Ukraina).

ARTIKKEL 13: PARANDUSKOEFITSIENDID

Nõukogu võttis 5. oktoobril 2004 vastu määruse nr 1785/2004,[2] millega kehtestatakse alates 2004. aasta 1. jaanuarist kohaldatavad paranduskoefitsiendid, ja 4. veebruaril 2005 määruse nr 257/2005,[3] millega kehtestatakse alates 2004. aasta 1. juulist kohaldatavad paranduskoefitsiendid kolmandatesse riikidesse teenistusse määratud Euroopa Ühenduste ametnike palkade suhtes.

Lisaks kiitis komisjon 4. juunil 2004 heaks otsuse[4] paranduskoefitsientide kohanduste kohta, mida kohaldatakse alates 1. augustist, 1. septembrist, 1. oktoobrist, 1. novembrist ja 1. detsembrist 2003, ning 22. detsembril 2004 otsuse[5] paranduskoefitsientide kohanduste kohta, mida kohaldatakse alates 1. veebruarist, 1. märtsist, 1. aprillist, 1. maist ja 1. juunist 2004 kolmandatesse riikidesse teenistusse määratud Euroopa Ühenduste ametnike palkade suhtes.

2004. aastal saavutati kokkulepe välissuhete peadirektoraadi ja Eurostati vahel paranduskoefitsientide kehtestamise menetluse osas, mis seisneb ühelt poolt paranduskoefitsientide määratud ajutise kontrolli parandamises riikides, kus elukallidus on suhteliselt kõrge (mis vähendab geograafiliste võrdlusuuringute sagedust, mis on kõige kulukamad), ja teiselt poolt usaldusväärsete alternatiivsete allikate (nt ÜRO) kasutuselevõtmises paranduskoefitsientide kontrollimiseks riikides, kus elukallidus on struktuuriliselt madalam kui Brüsselis (mis võimaldab edasipidiseid sääste).

Selle kokkuleppe tulemusena viidi eelarve ajavahemikuks 2005–2009 X lisa kohaldamise algusaja aastaeelarve tasemele.

ARTIKKEL 15: ÕPPETOETUSED

Õppetoetustena makstav kogusumma ulatus 2003/2004. aastal 2 474 791.35 euroni. Tuleb korrigeerida 2003. aasta aruandes esitatud summat, mis oli 2 558 938.95 eurot 4 371 421.80 euro asemel.

Säilitati õppetoetuste puhul ettemaksu andmise süsteem nendele ametnikele, kelle õppemaksud olid eriti kõrged. Kõik 2003/2004. õppeaasta eest antavad ettemaksud korrigeeriti ettenähtud tähtaegadel.

Koolituskulude üldine tõus mõningates delegatsioonides sundis komisjoni lubama hüvitamiste piirmäära ületamist, eelkõige Jaapanis, Washingtonis ja New Yorgis.

Need piirmäära ületamised oli siiski lubatud erandkorras ainult nende ametnike laste puhul, kes õppisid teenistuskoha riigis rahvusvahelises koolis, mis väljastab Euroopa või rahvusvahelisi küpsustunnistusi, ja eesmärgiga tagada õppetaseme järjepidevus. Lisaks sellele, ja endiselt lähtudes õppetaseme järjepidevuse põhimõttest, võimaldati 2003/2004. õppeaastal piirmäära ületada kuuel X lisa alla kuuluval ümberõppel viibival ametnikul. Fikseeritud piirmäära ületamisena makstud kogusumma 2003/2004. õppeaasta eest ulatus 271 110.40 euroni.

ARTIKKEL 16: SISSESEADMIS- JA ÜMBERASUMISHÜVITISED

Sisseseadmishüvitistena (puudutab ametnikke, kes on üle viidud peakorterist delegatsiooni või delegatsioonist teise delegatsiooni) ja ümberasumishüvitistena (puudutab ametnikke, kes lahkuvad lõplikult oma ametist delegatsioonis) makstud kogusumma moodustas 2004. aastal 2 440 382.86 eurot (võrreldes 2 766 468.64 euroga 2003. aastal).

2004. aastal teostatud maksete vähenemine, vaatamata personali liikumiste suurenemisele, on seletatav osaliselt asjaoluga, et üksus ei tee alates 1. mail 2004 toimunud reformist enam sisseseadmishüvitise ettemakseid.

See summa jaguneb järgmiselt:

- Sisseseadmishüvitised

- 1 862 217.30 eurot Belgias tehtud maksetele;

- 165 501.41 eurot ametnike teenistuskoha omavääringus tehtud maksetele, rakendades ostujõupariteeti (paranduskoefitsient ja vahetuskurss koos).

- Ümberasumishüvitised

- 105 536.64 eurot ümberasumisteks Belgiasse;

- 310 127.51 eurot ametnike ümberasumisriigi kohalikus vääringus tehtud maksetele, rakendades ostujõupariteeti.

2. JAGU: KULUDE HÜVITAMISE EESKIRJAD

ARTIKKEL 17: TEGELIKE KULUDE HÜVITAMINE MÖÖBLI KOLIMISE JA SISSESEADMISE EEST AMETNIKULE, KELLEL EI OLE ENAM SAMAS TEENISTUSKOHAS ASUTUSE PAKUTAVAT MÖBLEERITUD ELUASET

Seda artiklit aastal 2004 ei kohaldatud.

ARTIKKEL 18: AJUTINE MAJUTUS

2004. aastal võeti vastu 284[6] otsust ajutise majutuse lubamise kohta (aastal 1998 – 187, aastal 1999 – 163, aastal 2000 – 195, aastal 2001 – 184, aastal 2002 – 318 ja aastal 2003 – 270).

ARTIKKEL 19: AMETISÕIDUKID/LÄBISÕIDUHÜVITIS

Kuni uute normide heakskiitmiseni sõidukipargi osas kehtivad endiselt 1996. aastast pärinevad sõidukite kasutamise eeskirjad, mis vaadati uuesti läbi 1998. aastal.

Läbisõiduhüvitise summat ei muudeta (0.26 euro/km ja 0.36 euro/km neljarattaveoga sõidukitel).

ARTIKKEL 20: LISAPUHKUSEGA SEONDUVAD REISIKULUD

Lisapuhkusega seonduvad reisikulud hüvitati vahemaa katteks teenistuskohast kuni komisjoni poolt kindlaksmääratud puhkamiskohani. Lubatud puhkamiskohast kõrvalekaldumise korral maksti hüvitist selle maksumuse piires. 2004. aastal olid kulud 659 644 eurot.

ARTIKKEL 21: ISIKLIKE ASJADE TRANSPORDI, KOLIMISE, MÖÖBLI LADUSTAMISE KULUDE HÜVITAMINE

2004. aastal toimus 415 kolimist (1998. aastal 266, 1999. aastal 237, 2000. aastal 278, 2001. aastal 324, 2002. aastal 358 ja 2003. aastal 331) isiklike asjade kolimise eeskirjade alusel, mida on ajakohastatud 1997. aastal ja mida kohaldatakse alates 1998. aastast.

ARTIKKEL 23: ELAMISPINNA HÜVITIS, KUI AMETNIKUL EI OLE ASUTUSE POOLT PAKUTAVAT ELAMISPINDA

Aastal 2004[7] toimus artikli 23 kohaldamine 31 juhul (1999. aastal 10, 2000. aastal 8, 2001. aastal 7, 2002. aastal 31 ja 2003. aastal 40).

3. JAGU: SOTSIAALKINDLUSTUS

ARTIKLI 24 LÕIGE 3: TERVISLIKEL PÕHJUSTEL KODUMAALE TAGASI TOIMETAMINE HÄDAOLUKORRAS VÕI ÄÄRMISES HÄDAOLUKORRAS

2004. aastal andis tervisetalitus tervislikel põhjustel kodumaale tagasi toimetamise loa 44 juhul, millest 40 olid hädaolukorrad (kokku oli hädaolukorras tagasitoimetamiste arv 68, kuna mõned erihooldust vajavad isikud toimetati kodumaale tagasi mitmel korral) ja 4 äärmised hädaolukorrad.

Aastane SOS Air Ambulance ’i kindlustusmakse oli 2004. aastal 15 525 eurot.

ARTIKKEL 25: „ÕNNETUSTE” KINDLUSTUSKAITSE AMETNIKE KAUDU ÕIGUSTATUD ISIKUTELE

2004. aastal esitati ametnike kaudu õigustatud isikuid katva kindlustuse raames 5 „õnnetuse” toimikut.

I LISA

LISAPUHKUSE ÕIGUSE KINDLAKSMÄÄRAMINE (X lisa artikkel 8) Jõustumise kuupäev: 1. jaanuar 2004

SEOSES ELUTINGIMUSTE HÜVITISEGA |

Päevade ja perioodide arv | Teenistuskoht | Puhkamiskoht |

15 päeva | Afganistan | Brüssel (Belgia) |

maksimaalselt 3 perioodina | Bangladesh | Phuket (Tai) |

(Eluting. hüvitis > või = 12 punkti) | Libeeria | Dakar (Senegal) |

Paapua-Uus-Guinea | Darwin (Austraalia) |

Kesk-Aafrika Vabariik | Libreville (Gabon) |

Sierra Leone | Dakar (Senegal) |

Sudaan | Mombasa (Keenia) |

Tšaad | Dakar (Senegal) |

10 päeva | Alžeeria | Casablanca (Maroko) |

maksimaalselt 2 perioodina | Angola | Windhoek (Namiibia) |

(Eluting. hüvitis = 11 punkti) | Armeenia | Viin (Austria) |

Kongo | Libreville (Gabon) |

Gruusia | Viin (Austria) |

Guinea | Dakar (Senegal) |

Mauritaania | Casablanca (Maroko) |

Niger | Libreville (Gabon) |

Kongo Demokraatlik Vabariik | Libreville (Gabon) |

5 päeva | Burundi | Mombasa (Keenia) |

maksimaalselt 1 perioodina | Kamerun | Libreville (Gabon) |

(Eluting. hüvitis = 10 punkti) | Côte d'Ivoire* | Dakar (Senegal) |

Guinea-Bissau | Dakar (Senegal) |

Saalomoni saared | Brisbane (Austraalia) |

Kasahstan | Frankfurt (Saksamaa) |

Kõrgõzstan | Frankfurt (Saksamaa) |

Nigeeria | Libreville (Gabon) |

Rwanda | Mombasa (Keenia) |

Tadžikistan | Frankfurt (Saksamaa) |

Togo | Libreville (Gabon) |

Jeemen | Dubai (Araabia Ühendemiraadid) |

* Vt ka allpool (2003. aasta kriisi kestusega seoses antud lisapuhkus). |

SEOSES 2004. AASTA KRIISIOLUKORRAGA |

Päevade ja perioodide arv | Teenistuskoht | Puhkamiskoht |

15 päeva maksimaalselt 3 perioodina | Colombia (Eluting. hüvitis = 6 punkti, kriis = 11 kuud aastal 2003) | Miami (Ameerika Ühendriigid) |

10 päeva maksimaalselt 2 perioodina | Côte d'Ivoire* (Eluting. hüvitis = 10 punkti, kriis = 9,5 kuud aastal 2003) | Dakar (Senegal) |

5 päeva maksimaalselt 1 perioodina | Puudub |

II LISA

TEENISTUSKOHTADE JA ELUTINGIMUSTE TOETUSMÄÄRADE LOETELU (X lisa artikkel 10) Jõustumise kuupäev: 1. jaanuar 2004

35% | 25% | 20% | 15% | 10% | Hüvitis puudub |

Afganistan | Benin | Endine Jugoslaavia vabariik Makedoonia | Lõuna-Aafrika | Austraalia | Kanada |

Albaania | Cabo Verde | Saudi Araabia | Argentiina | Barbados | Küpros |

Alžeeria | Hiina | Boliivia | Botswana | Brasiilia | Ameerika Ühendriigid (New York) |

Angola | Jordani Läänekallas ja Gaza sektor | Bosnia ja Hertsegoviina | Tšiili | Horvaatia | Ameerika Ühendriigid (Washington) |

Armeenia | Colombia | Bulgaaria | Costa Rica | Eesti | Malta |

Bangladesh | Egiptus | Lõuna-Korea | Hong Kong | Ungari | Norra |

Burkina Faso | El Salvador | Kuuba | Jamaika | Läti | Šveits |

Burundi | Ecuador | Gabon | Jaapan (Tokyo) | Leedu |

Kambodža | Eritrea | Iisrael | Jordaania | Maroko |

Kamerun | Etioopia | Lesotho | Liibanon | Mauritaania |

Kongo | Gambia | Mehhiko | Malaisia | Namiibia |

Côte d'Ivoire | Ghana | Rumeenia | Uus-Kaledoonia | Uus-Meremaa |

Djibouti | Guatemala | Serbia ja Montenegro | Paraguay | Poola |

Gruusia | Honduras | Svaasimaa | Senegal | Dominikaani Vabariik |

Guinea | Fidži saared | Süüria | Singapur | Tšehhi Vabariik |

Guinea-Bissau | India | Tai | Taiwan | Slovakkia |

Guyana | Jaapan (Naka) | Vanuatu | Türgi | Sloveenia |

Haiti | Keenia | Zimbabwe | Trinidad ja Tobago |

Saalomoni saared | Laos | Tuneesia |

Indoneesia | Madagaskar | Uruguay |

Kasahstan | Malawi |

Kõrgõzstan | Mosambiik |

Libeeria | Nepal |

Mali | Nicaragua |

Mauritaania | Uganda |

Niger | Peruu |

Nigeeria | Filipiinid |

Pakistan | Venemaa |

Paapua-Uus-Guinea | Sri Lanka |

Kesk-Aafrika Vabariik | Suriname |

Kongo Demokraatlik Vabariik | Tansaania |

Rwanda | Ukraina |

Sierra Leone | Venezuela |

Sudaan | Vietnam |

Tadžikistan | Sambia |

Tšaad |

Togo |

Jeemen |

III LISA

TEENISTUSKOHTADE JA ELUTINGIMUSTE TOETUSMÄÄRADE LOETELU (X lisa artikkel 10) Jõustumise kuupäev: 1. maist 2004

40% | 35% | 30% | 25% | 20% | 15% | 10% | Hüvitis puudub |

Afganistan | Alžeeria | Albaania | Benin | Endine Jugoslaavia vabariik Makedoonia | Lõuna-Aafrika | Austraalia | Kanada |

Bangladesh | Angola | Burkina Faso | Hiina | Saudi Araabia | Argentiina | Barbados | Ameerika Ühendriigid (New York) |

Libeeria | Armeenia | Kambodža | Jordani Läänekallas ja Gaza sektor | Boliivia | Botswana | Brasiilia | Ameerika Ühendriigid (Washington) |

Paapua-Uus-Guinea | Burundi | Cabo Verde | Colombia | Bosnia ja Hertsegoviina | Tšiili | Horvaatia | Norra |

Kesk-Aafrika Vabariik | Kamerun | Djibouti | Egiptus | Bulgaaria | Costa Rica | Jordaania | Šveits |

Sierra Leone | Kongo | Etioopia | El Salvador | Lõuna-Korea | Hong Kong | Maroko |

Sudaan | Côte d'Ivoire | Guyana | Ecuador | Kuuba | Jamaika | Mauritaania |

Tšaad | Gruusia | Haiti | Eritrea | Gabon | Jaapan (Tokyo) | Namiibia |

Guinea | India | Gambia | Iisrael | Liibanon | Uus-Meremaa |

Guinea-Bissau | Indoneesia | Ghana | Lesotho | Malaisia | Dominikaani Vabariik |

Saalomoni saared | Laos | Guatemala | Mehhiko | Uus-Kaledoonia | Trinidad ja Tobago |

Kasahstan | Mali | Honduras | Rumeenia | Paraguay | Tuneesia |

Kõrgõzstan | Mosambiik | Fidži saared | Serbia ja Montenegro | Senegal | Uruguay |

Mauritaania | Pakistan | Jaapan (Naka) | Svaasimaa | Singapur |

Niger | Sri Lanka | Keenia | Süüria | Taiwan |

Nigeeria | Tansaania | Madagaskar | Tai | Türgi |

Kongo Demokraatlik Vabariik | Vietnam | Malawi | Vanuatu |

Rwanda | Sambia | Nepal | Zimbabwe |

Tadžikistan | Nicaragua |

Togo | Uganda |

Jeemen | Peruu |

Filipiinid |

Venemaa |

Suriname |

Ukraina |

Venezuela |

* Teatavatele ametnikele, kes jäävad teenistusse uutes liikmesriikides pärast liitumist ELiga, kehtib enne liitumist kinnitatud elutingimuste hüvitis maksimaalselt 15 kuud kestval üleminekuajal alates 1. maist 2004.

[1] Ametikohad „ametnikud / ajutised töötajad lähetuses“ koosnevad: a) välisteenistuse ametlikust dotatsioonist (982 kohta aastal 2004); b) laenudest spetsiaalsete ja täpselt määratletud tegevuste jaoks (4 ametikohta); c) ametikohad, mis loodi RELEXi peadirektoraatide väliselt (22 ametikohta seisuga 31.12.2004). Need ametikohad jäävad seotuks oma haldusala peadirektoraadiga, kuid neid rahastatakse täies ulatuses või osaliselt välisteenistuse eelarvest.

[2] ELT L 317, 16.10.2004, lk 1.

[3] ELT L 46, 17.2.2005, lk 1.

[4] ELT L 207, 10.6.2004, lk 13.

[5] ELT 396, 31.12.2004, lk 49.

[6] 103 delegatsioonidelt saadud vastuse põhjal.

[7] 103 delegatsioonidelt saadud vastuse põhjal.